کیمسهدن سوروشدوم گلهجهسیز یوخسا یوخ، دئدیلر یوخ! حاقلاری دا وار! منده بایرام تعطیللری باشلاناندا حتمن گرک آنایورددا اولام. آنجاق بو دؤنه تیراختورو بایرام بهانهسینه تک قویماق اصلن انصاف دئییلدی. تیراختور اوچون، تئهرانین یانداشسیز تیمی یانی صنعت نفتینی اوتماق، آسیایا گئدهبیلمک ایچین چوخ بیر یاخشی فورصت ایدی.
تیراختورون بئله تیملر ایله اویونلارینی سالیرلار تئهرانین لاپ گون چیخان طرفینه! البته تختی ایستادیومو بیز ایچین پیس اولماییب من دئییردیم اورادا گئنه اوتاجاییق. ساغ اولسونلار یانداشلار؛ ایستادیومون الدن اوزاق اولماغینا باخمایاراق چوخ سایی دا گلمیشدیلر:
بوتون ویدئولار و گؤرونتولر: لینک
من ایچهری گئچنده نئچه دقیقه سربازلار منیم تیراختور بایراغیمین "خ" حرفینه ایلیشدیلر. دئییردیلر دئییبلر تراکتور تراختور یازیلسا بایراقلاری توتون آلین! منده های توضیح وئریرم تیراختورون باشقانی(مدیر عاملی) دئییب ایرادی یوخدور! بیریسینه اؤز خیدمت کارتیمی گؤستردیم دئدیم منده سیز کیمی عسگر ایدیم! دئدی عئیب یوخ. آلتی دقیقه اویوندا گئچمیشدی اویونا باخا-باخا اؤزومه بیر یئر آختاریردیم کی پیمئنتا قول ووردو. سئوینجدن آتیلیب دوشنده سربازلارین بیریسی منی ایتهلمک ایله کئفیمی پوزدو! بیر یئرده شیشیب اوتوراندان، بئش آلتی دقیقهدن سونرا بیر قول دا یئدیک! آنجاق آلقیشلامالارین چوخالماسی ایله بیر پئنالتی اله گلدی. آنجاق نصرتی اونو کورلادی. منجه تکجه نصرتی موقصصیر دئییلدی. من بیلمیرم باشقا اویونچولار اونلارین برازیللی مودافیعی کیمی احتمال وئرمهییرلر قاپیچی توپو توتابیلسین. پئنالتینین نئجه کورلاندیغینا آشاغیدا باخین:
پئنالتیدان سونرا اویونچولارین روحیهسی آشاغی گلمهمک ایچین دئیهبیللم کسینتیسیز آلقیشلاماق باشلاندی
؛ آنجاق یازیقلار اولسون اوتا بیلمهدیک. قاییداندا بیر یئرده ماراقلی بیر صحنه گؤردوم. تئهران دوارلاریندا تکجه پئرسپولیس-استقلال آدلاری گؤرنمهییر! تراختور دا وار. بو هم یاخشی دیر هم پیس! یاخشیلیغی بونا گؤرهدیر کی تیراختور اؤزونو بؤیوک بیر تیم کیمی هر یئرده اورتایا قویور و هر یئرده یانداشی واردیر؛ آنجاق پیسلیگی بوردادیر کی آدام قورخور تیراختور یانداشلاریدا ایستادیوما گئتمک یئرینه، آدینی چکدیگیمیز تیملرین یانداشلاری کیمی تکجه تبلیغ ائدهلر:
بوتون ویدئولار و گؤرونتولر: لینک
---
بو یازی مین اوچ یوز سـکـسن دوققوزونجو ایلین سون پوستو ایدی. دوخسانینجی ایلی ده قوتلو اولسون دئییرم. اومودوم وار تیراختورون آسیایا گئتمهیی بو ایلین یازیندا گرچکلشسین.
گلن ایلده آللاه عؤمور وئرسه و فیلتئرلری سیندیرماق حووصلهمدن قالسا، قوللوغونوزدا اولاجاغام.
azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab